అంతర్జాతీయ క్రికెట్ కౌన్సిల్ సభ్యుల జాబితా

అంతర్జాతీయ క్రికెట్ మండలి (ఐసిసి) 1909 జూన్ 15 న లార్డ్స్‌లో ఇంపీరియల్ క్రికెట్ కాన్ఫరెన్స్‌గా స్థాపించారు. ఆస్ట్రేలియా, ఇంగ్లాండ్, దక్షిణాఫ్రికాలు దాని వ్యవస్థాపక సభ్యులు.

ప్రారంభంలో, కామన్వెల్త్‌లోని దేశాలు మాత్రమే దీనిలో చేరవచ్చుననే నిబంధన ఉండేది.  భారతదేశం, న్యూజిలాండ్, వెస్టిండీస్‌లు 1926లో చేరగా, భారతదేశ విభజన తర్వాత పాకిస్థాన్ 1953లో చేరింది. 1961లో, దక్షిణాఫ్రికా కామన్వెల్త్‌ నుండి బయటికి పోయిన కారణంగా కాన్ఫరెన్స్‌కు రాజీనామా చేసింది. అయితే, 1970లో అంతర్జాతీయ బహిష్కరణకు గురయ్యే వరకూ వాళ్ళు టెస్ట్ క్రికెట్ ఆడుతూనే ఉన్నారు.

ఇంపీరియల్ క్రికెట్ కాన్ఫరెన్స్‌కు 1965లో ఇంటర్నేషనల్ క్రికెట్ కాన్ఫరెన్స్ అని పేరు మార్చారు. కామన్వెల్త్ వెలుపల ఉన్న దేశాలను మొదటిసారిగా పాలకమండలిలోకి ఎన్నుకోవడానికి అనుమతించే కొత్త నిబంధనలు తీసుకువచ్చారు. దాంతో ఫిజీ, అమెరికా ఆ సంవత్సరంలో మొదటి అసోసియేట్ సభ్య దేశాలుగా మారాయి. 

1981లో, శ్రీలంక పూర్తి సభ్యునిగా ఎన్నికైన మొదటి అసోసియేట్ సభ్యురాలు. టెస్టులు ఆడే దేశాల సంఖ్య ఏడుకు చేరుకుంది. 1989లో, ఐసిసి పేరు మళ్లీ మార్చారు. ఈసారి అంతర్జాతీయ క్రికెట్ కౌన్సిల్‌ అని మార్చారు.  1991లో దక్షిణాఫ్రికా ఐసిసిలో పూర్తి సభ్యునిగా తిరిగి ఎన్నికైంది. జింబాబ్వే 1992లో ఎన్నికైంది.  బంగ్లాదేశ్ 2000లో ఎన్నికైంది.

2017 జూన్ 22 న, ఐర్లాండ్, ఆఫ్ఘనిస్తాన్‌లకు పూర్తి సభ్య (అలాగే టెస్టు హోదా కూడా) హోదా లభించింది. దీనితో పూర్తి సభ్యుల సంఖ్య 12కి చేరుకుంది 

2022 ఆగస్టు నాటికి ఐసిసిలో, 12 పూర్తి సభ్యులు, 96 అసోసియేట్ సభ్యులతో 108 మంది సభ్యులు ఉన్నారు. 

సభ్యత్వం కోసం వచ్చే అన్ని అభ్యర్థనలను - పూర్తి, అసోసియేట్ రెండూ- ఆబ్జెక్టివ్ ప్రమాణాలకు తగినట్లుగా ఉన్నాయో లేదో మెంబర్‌షిప్ కమిటీ పరిశీలిస్తుంది. గతంలో మూడవ స్థాయిలో అఫిలియేట్ సభ్యత్వం ఉండేది. దాన్ని 2017 జూన్‌లో రద్దు చేసారు. అప్పటికి ఉన్న అఫిలియేట్‌ సభ్యులందరూ అసోసియేట్ సభ్యులుగా మారారు. రెండంచెల వ్యవస్థను (పూర్తి సభ్యులు, అసోసియేట్ సభ్యులు) తీసుకువచ్చారు. కొత్త సభ్యులెవరైనా ముందు అసోసియేట్ మెంబరవుతారు. అంతర్జాతీయ పోటీలో జట్టు చూపిన ప్రదర్శన ఆధారంగా పూర్తి సభ్య హోదా పొందే అవకాశం ఉంటుంది.

2019 జులై నుండి అక్టోబరు వరకు, ప్రభుత్వ జోక్యం కారణంగా ఐసిసి జింబాబ్వే క్రికెట్‌ను సస్పెండ్ చేసింది. పూర్తి సభ్య జట్టుకు ఇలా జరగడం ఇదే మొదటిసారి.

పూర్తి సభ్యులు 
పూర్తి సభ్యులంటే ఒక దేశానికి గానీ, ఓ భౌగోళిక ప్రాంతంలోని అనుబంధ దేశాల సమూహానికి గానీ ప్రాతినిధ్యం వహిస్తున్న క్రికెట్‌ పాలక సంస్థలు.

పూర్తి సభ్యులందరికీ అధికారిక టెస్ట్ మ్యాచ్‌లు ఆడేందుకు ప్రతినిధి బృందాన్ని పంపే హక్కు ఉంటుంది. ఐసిసి సమావేశాలలో వీటికి పూర్తి ఓటింగ్ హక్కులుంటాయి. వన్‌డేలు, T20Iలు ఆడేందుకు ఆటోమాటిగ్గా అర్హత పొందుతాయి.  వెస్టిండీస్ క్రికెట్ జట్టు కరేబియన్ లోని 15 దేశాలు, భూభాగాలకు ప్రాతినిధ్యం వహిస్తున్న సంయుక్త జట్టు కాగా, ఇంగ్లీష్ క్రికెట్ జట్టు ఇంగ్లండ్, వేల్స్ రెండింటికీ ప్రాతినిధ్యం వహిస్తుంది. ఐర్లాండ్ క్రికెట్ జట్టు ఐర్లాండ్ ద్వీపం మొత్తానికి ప్రాతినిధ్యం వహిస్తుంది.

ఈ 12 దేశాలలో, శ్రీలంక, జింబాబ్వే, బంగ్లాదేశ్, ఆఫ్ఘనిస్తాన్, ఐర్లాండ్ పూర్తి సభ్యులుగా ఎన్నుకవటానికి ముందు అసోసియేట్ సభ్యులుగా ఆడాయి.

2021 ఏప్రిల్‌లో ఐసిసి, పూర్తి సభ్య దేశాలన్నిటికీ శాశ్వతంగా మహిళల టెస్టు హోదాను మంజూరు చేసింది.

అసోసియేట్ సభ్యులు 
అసోసియేట్ సభ్యులు అంటే - క్రికెట్‌ బాగా విస్తరించి, వ్యవస్థీకృతంగా ఉండి, పూర్తి సభ్యత్వానికి అర్హత పొందని దేశాలు.  96 మంది అసోసియేట్ సభ్యులు ఉన్నాయి. 

2019 వరకు ఐసిసి నిర్వహించే అంతర్జాతీయ వన్డే క్రికెట్ సిరీస్ అయిన వరల్డ్ క్రికెట్ లీగ్‌లో ఆడేందుకు అసోసియేట్లన్నీ అర్హులే.  2019 నుండి దీని స్థానంలో ఐసిసి క్రికెట్ ప్రపంచ కప్ లీగ్ 2, ఐసిసి క్రికెట్ ప్రపంచ కప్ ఛాలెంజ్ లీగ్‌లు వచ్చాయి. ఐసిసి పురుషుల T20 ప్రపంచ కప్ క్వాలిఫైయర్ ఈవెంట్‌లు కూడా ఉన్నాయి. ఇవి ఐసిసి పురుషుల T20 ప్రపంచ కప్‌కు అర్హత తేల్చే ప్రక్రియగా పనిచేస్తాయి: 2018 ఏప్రిల్ వరకు, అర్హత సాధించిన జట్లకు మాత్రమే ట్వంటీ20 అంతర్జాతీయ హోదా లభించింది.

2018 ఏప్రిల్‌లో ఐసిసి, తన సభ్యులందరికీ 2018 జూలై 1 నుండి మహిళల గేమ్‌కు, 2019 జనవరి 1 నుండి పురుషుల గేమ్‌కూ T20I హోదాను ప్రకటించింది. 

† ప్రస్తుతం ఐసిసి సస్పెండు చేసిన సభ్యులను సూచిస్తుంది.

వన్‌డే హోదా కలిగిన అసోసియేట్ సభ్యులు 
ప్రపంచ క్రికెట్ లీగ్‌లో సాధించిన విజయాల ఆధారంగా కొన్ని అసోసియేట్‌ సభ్య దేశాలకు ఐసిసి, పురుషుల వన్డే అంతర్జాతీయ హోదాను మంజూరు చేసింది. 

ప్రస్తుతం పురుషుల వన్‌డే హోదా ఉన్న అసోసియేట్ జట్లు:

2015-2017 వరల్డ్ క్రికెట్ లీగ్‌ను గెలుచుకోవడం ద్వారా 2018 ప్రపంచ కప్ క్వాలిఫైయర్ పూర్తయిన తర్వాత నెదర్లాండ్స్ వన్‌డే హోదాను నిర్ధారించుకుంది. క్వాలిఫయర్‌లో అత్యధిక స్థానాలు పొందిన తర్వాతి ముగ్గురు అసోసియేట్‌లు కూడా (UAE, స్కాట్‌లాండ్, నేపాల్) వన్‌డే హోదాను పొందాయి. 2018 జూన్‌లో స్కాట్లాండ్, యుఎఇ లను ప్రధాన వన్‌డే ర్యాంకింగ్స్ జాబితాకు జోడించారు. 2019 జనవరిలో నేపాల్ కూడా వారితో చేరింది. ఆ తరువాత నెదర్లాండ్స్ కూడా చేరింది.

ఏప్రిల్ 2019లో వరల్డ్ క్రికెట్ లీగ్ డివిజన్ టూ టోర్నమెంట్ ముగిసిన తర్వాత నాలుగు అదనపు జట్లు వన్‌డే హోదా పొందాయి. ఈ జట్లు నమీబియా, ఒమన్, పాపువా న్యూ గినియా, USA . 

2021 ఏప్రిల్‌లో ఐసిసి, అన్ని పూర్తి-సభ్య జట్లకు శాశ్వత మహిళల వన్డే అంతర్జాతీయ హోదాను మంజూరు చేసింది.  2022 మే 25 న, అంతర్జాతీయ క్రికెట్ కౌన్సిల్ ఐదు అసోసియేట్ జట్లకు మహిళల వన్‌డే హోదాను మంజూరు చేసింది.

T20I హోదాతో అసోసియేట్ సభ్యులు 
2018 ఏప్రిల్‌లో ఐసిసి, 2019 జనవరి 1 నుండి సభ్యులందరికీ T20I హోదాను ప్రకటించింది. దాంతో, 2019 జనవరి 1 నుండి ఐసిసి సభ్యుల మధ్య జరిగిన ట్వంటీ20 మ్యాచ్‌లన్నిటికీ పూర్తి T20I హోదా ఉంటుంది.  

2019లో ఐసిసి సభ్య దేశాలన్నిటికీ ఈ హోదా మంజూరు చేసే సమయానికే ఏడు దేశాలకు ఇప్పటికే టి20ఐ హోదాను కలిగి ఉన్నాయి.

  (2018 Cricket World Cup Qualifier నుండి వన్‌డే, టి20ఐ హోదా లభించింది)
  (2015–2017 ఐసిసి ప్రపంచ క్రికెట్ లీగ్ ఛాంపియన్‌షిప్ నుండి వన్‌డే, టి20ఐ హోదా లభించింది)
  (2018 Cricket World Cup Qualifier నుండి వన్‌డే, టి20ఐ హోదా లభించింది)
  (2018 Cricket World Cup Qualifier నుండి వన్‌డే, టి20ఐ హోదా లభించింది)
  (Had secured T20I status by qualifying for 2016 ఐసిసి World Twenty20 కు అర్హత పొందడంతో  టి20ఐ హోదా లభించింది)
  (2016 ఐసిసి World Twenty20 కు అర్హత పొందడంతో  టి20ఐ హోదా లభించింది)

మాజీ సభ్యులు 
అంతర్జాతీయ క్రికెట్ కౌన్సిల్‌లో గతంలో అసోసియేట్ /అఫిలియేట్ సభ్యులుగా ఆరు దేశాలు ఉండేవి. కానీ ఆ తర్వాత వాటిని బహిష్కరించారు. అవి:

అంతర్జాతీయ క్రికెట్ కౌన్సిల్‌లో (అసోసియేట్ సభ్యులుగా) సభ్యులుగా రెండు సంయుక్త జట్లు ఉండేవి. కానీ తరువాత వాటిని రద్దు చేసారు:

  (representing Kenya, Uganda, Tanzania and Zambia): admitted as an associate member in 1966, the team played at the inaugural Cricket World Cup in 1975, with Kenya becoming an associate member in its own right in 1981. In 1989, East Africa was succeeded by a combined team from  (representing Uganda, Tanzania, Zambia, and Malawi), which remained an associate member, with Uganda and Tanzania becoming associate members in their own right in 1998 and 2001. In 2003, the ఐసిసి, Zambia and Malawi mutually agreed to dissolve the team, with Zambia becoming an associate member (expelled in 2021) and Malawi becoming an affiliate member (associate member from 2017).
  (representing Gambia, Ghana, Nigeria, and Sierra Leone): admitted as an associate member in 1976. In 2003, the ఐసిసి and the constituent countries mutually agreed to dissolve the team, with Nigeria becoming an associate member and the other three nations becoming affiliate members (associate members from 2017).

ప్రాంతీయ సంస్థలు 
ప్రాంతీయ సంస్థలు తమ సంబంధిత ఐసిసి ప్రాంతాలలో క్రికెట్ ఆటను నిర్వహించడం, ప్రోత్సహించడం, అభివృద్ధి చేయడం లక్ష్యంగా పెట్టుకున్నాయి.

ప్రస్తుత సంస్థలు:

 ఆఫ్రికన్ క్రికెట్ అసోసియేషన్
 ఆసియా క్రికెట్ కౌన్సిల్
 ఐసిసి అమెరికాస్
 ఐసిసి తూర్పు ఆసియా-పసిఫిక్
 యూరోపియన్ క్రికెట్ కౌన్సిల్

ఆఫ్రికన్ క్రికెట్ అసోసియేషన్ ఏర్పడిన తర్వాత, అంతకు ముందున్న రెండు ప్రాంతీయ సంస్థలను రద్దు చేసారు. అవి:

 తూర్పు, మధ్య ఆఫ్రికా క్రికెట్ సమావేశం
 వెస్ట్ ఆఫ్రికా క్రికెట్ కౌన్సిల్

మూలాలు